הערכה: חברי מרכז הבית היהודי יצביעו בעד מהלכי הרב פרץ - כיפה
19 ביוני, 2019 8:22
הרב פרץ בכינוס המרכזצילום: ללא
חברי מרכז הבית היהודי יתכנסו הערב (ד') במרכז וואהל ברמת גן ויתבקשו לאשר את השינויים אותם מובילים יו"ר המפלגה הרב רפי פרץ חברי הסיעה והמזכירות, ובראשם אישור הרשימה לכנסת הקודמת לקראת מערכת הבחירות הקרובה.
"אנו סומכים על מרכז המפלגה שיאשר את ההחלטה שמטרתה לשמור על יציבות בתוך הבית היהודי לקראת חיבורים ואיחודים נוספים", אמר המנכ"ל ניר אורבך.
ארכיון: מרכז הבית היהודי בהצבעהצילום: פלאש 90, יהודה חיים
מלבד ההחלטה לקבע את הרשימה, יתבקשו חברי המרכז לאשר גם את הסעיף שיאפשר לכנסם בהתראה קצרה (48 שעות) מתוך מחשבה עתידית על חיבורים עם מפלגות נוספות שיחייבו הצבעה. סעיף נוסף עליו יצביעו הערב הוא שינוי הרוב הנדרש להעברת החלטות והורדתו מ-61% כיום ל-51% בלבד. ההערכה היא כי השינויים לא ייתקלו בקשיים מיוחדים מצד חברי המרכז שככל הנראה יצביעו בעדם במטרה לא להיכנס לקרבות פנימיים מיותרים ולהתפנות למערכת הבחירות.
בבית היהודי הדגישו כי מיד לאחר אישור השינויים, הם יתפנו ליצירת החיבורים הטכניים עם המפלגות הימין הדתיות. בשלב ראשון עם האיחוד הלאומי ובצלאל סמוטריץ' ובהמשך גם עם עוצמה יהודית, נפתלי בנט ואיילת שקד.
איחוד מפלגות הימין איילת שקד בחירות 2019 בצלאל סמוטריץ האיחוד הלאומי הבית היהודי הימין החדש הרב רפי פרץ נפתלי בנט עוצמה יהודית עידית סילמן
1. ואיפה הרב בן דהן? (אחד שיודע טוב)
שוב בליכוד?
2. ל-1: אם אתה יודע, תשתף אותנו (א)
הרב בן דהאן לא בליכוד הפעם
אלא מספר 4 בבית היהודי
שזה מספר 9 ברשימה המשולבת
שזה מספר לא ידוע לאחר איחוד עם הרפורמים